kardosdrur/scandi-wiki huggingface dataset:
Kommunalvalget i Vesthimmerlands Kommune 2021

Kommunalvalget i Vesthimmerlands Kommune 2021 blev afholdt som del af kommunal- og regionsrådsvalg 2021 i Danmark, tirsdag den 16. november 2021. Der blev valgt 27 medlemmer til kommunalbestyrelsen, og hvor det krævede 14 mandater for at danne et flertal. Siddende borgmester var Per Bach Laursen fra Venstre, havde haft posten de seneste fire år. Viceborgmesterne frem til valget var Theresa Berg Andersen fra Socialistisk Folkeparti og Signe Nøhr fra Det Konservative Folkeparti.

Siden Kommunalreformen i 2007 har de to borgerlige partier Venstre og Det Konservative Folkeparti, haft borgmesterposten i kommunen. VesthimmerlandsListen var den eneste lokalliste repræsenteret ved valget, mens partierne Liberal Alliance og Alternativet ikke havde opstillet nogle kandidater i kommunen. Niels M. Christensen fra Fremskridtspartiet var den eneste opstillede kandidat fra partiet i Danmark.

Per Bach Laursen opnåede genvalg som borgmester, med flest personlige stemmer, Venstre som det største parti i kommunen bred og dannede en bred konstitueringsaftale med alle indvalgte partier i Byrådet. Viceborgmesterposterne blev byttet om mellem Signe Nøhr og Theresa Berg Andersen.

Valgforbund 
I alt stillede 77 kandidater op fordelt på 11 partier og lokallister. Der var anmeldt følgende valgforbund:

Partier og spidskandidater

Valgte medlemmer af byrådet

Personlige stemmer 
Flest personlige stemmer pr. kandidat.

Referencer 

Vesthimmerlands Kommune
Vesthimmerlands Kommune 2021
Mads Thomsen

Mads Thomsen kan henvise til:
 Mads Thomsen (fodboldspiller) (født 1989) – dansk fodboldspiller
 Mads Thomsen (politiker) (født 1957) – dansk politiker fra Venstre, regionsrådsmedlem
 Mads Thomsen (billedkunstner) (født 1979) – dansk billedkunstner
Thor: Love and Thunder

Thor: Love and Thunder er en kommende amerikansk superheltefilm fra 2022. Filmen baseret på Marvel Comics- karakteren Thor, produceret af Marvel Studios og distribueret af Walt Disney Studios Motion Pictures. Det er den direkte efterfølger til Thor: Ragnarok (2017) og den 29. film i Marvel Cinematic Universe (MCU). Filmen er instrueret af Taika Waititi, som skrev manuskriptet sammen med Jennifer Kaytin Robinson.

Skuespillere 

 Chris Hemsworth som Thor
 Tessa Thompson som Valkyrie
 Natalie Portman som Jane Foster / Mighty Thor
 Christian Bale som Gorr the God Butcher
 Chris Pratt som Peter Quill / Star-Lord 
 Jaimie Alexander som Sif 
 Pom Klementieff som Mantis
 Dave Bautista som Drax the Destroyer
 Karen Gillan som Nebula
 Sean Gunn som Kraglin Obfonteri
 Jeff Goldblum som Grandmaster
 Vin Diesel som Groot

Kilder

Eksterne henvisninger 
 

Amerikanske film fra 2022
Superheltefilm
Film baseret på Marvel Comics
Neda

Neda ( ) er en flod i det vestlige Peloponnes i Grækenland . Den er 31 km lang, og dens afvandingsområde er 2782. Den er unik i den forstand, at det er den eneste flod i Grækenland med et feminint navn.

Geografi 
Floden har sit udspring på den sydlige skråning af bjerget Lykaion, nær landsbyen Neda i det nordlige Messenien. Den løber mod vest gennem et varieret landskab af golde klipper og skove. Fra omegnen af Figaleia indtil dens udmunding danner den grænsen mellem de regionale enheder Messenien og Elis. Der er et velkendt vandfald nær landsbyen Avlonas. Neda løber ud i Kyparissia-bugten, en bugt ved Det Joniske Hav, nær landsbyen Giannitsochori.

Neda flyder langs landsbyerne Neda, Kakaletri, Figaleia, Platania, Karyes og Giannitsochori.

Kilder og henvisninger 

Floder i Grækenland
Peloponnes
Kommunalvalget i Gladsaxe Kommune 2017

Kommunalvalget i Gladsaxe Kommune 2017 blev afholdt som del af kommunal- og regionsrådsvalg 2017 tirsdag den 21. november 2017. Der skulle vælges 25 medlemmer af byrådet, og det krævede 13 mandater for at danne et flertal. Siddende borgmester var Karin Søjbjerg Holst fra Socialdemokratiet. Hun genopstillede ikke og ny borgmester var derfor hendes partifælle Trine Græse. 

I alt stillede 98 kandidater op fordelt på 10 partier. Der var anmeldt følgende valgforbund:

Gladsaxe Kommune
Kommunal- og regionsrådsvalg 2017
Kirsten Rask

Kirsten Rask kan henvise til
 Kirsten Rask (sprogmagister) (født 1951) – cand.mag. i dansk, forfatter om dansk sprog
 Kirsten Rask (politiker) (født 1959) – politiker fra Socialdemokratiet, regionsrådsmedlem
Jens Ravn

Jens Ravn kan henvise til:
 Jens Ravn (forfatter) (født 1941) – dansk forfatter, filminstruktør og producent
 Jens Ravn (politiker) (født 1952) – dansk politiker fra Venstre, regionsrådsmedlem
Flyvemaskiner 2: Redningsaktionen

Flyvemaskiner 2: Redningsaktionen (org. Planes: Fire & Rescue) er en amerikansk 3D computeranimeret komedie - eventyrfilm fra 2014 produceret af Disneytoon Studios og udgivet af Walt Disney Pictures .  Det er en efterfølger til 2013-filmen Flyvemaskiner, og er en spin-off af Pixar 's Biler-franchisen. Dane Cook, Stacy Keach, Brad Garrett, Teri Hatcher, Danny Mann og Cedric the Entertainer gentog deres roller som stemmerne som henholdsvis Dusty Markhopper, Skipper, Chug, Dottie, Sparky og Benny Bly. Nye rollebesætninger omfattede Hal Holbrook, Julie Bowen, Ed Harris, Regina King, Wes Studi, Patrick Warburton og Dale Dye . I denne film får Dusty Markhopper til opgave at blive et brandslukningsfly i vildmarken, efter han finder af at hans motors gearkasse er beskadiget.

Referencer

Eksterne henvisninger 
 
 
 

Biler (franchise)
Komediefilm fra USA
Amerikanske film fra 2014
Engelsksprogede film
Mickeys juleeventyr

Mickeys juleventyr (eng.: Mickey's Christmas Carol) er en amerikansk animeret familie-komedie-drama featurette fra 1983, som er instrueret og produceret af Burny Mattinson. Tegnefilmen er en fortolkningaf Charles Dickens' novelle fra 1843, Et juleeventyr, og har Scrooge McDuck i hovedrollen som Ebenezer Scrooge . Mange andre Disney-karakterer, primært fra Mickey Mouse-universet, samt Jiminy Cricket fra Pinocchio (1940), og karakterer fra Robin Hood (1973) og Hr. Tudse og Søvnigdalens Legende (1949), blev castet gennem hele filmen. Filmen blev produceret af Walt Disney Pictures og udgivet af Buena Vista Distribution . I USA blev den første gang sendt på tv på NBC den 10. december 1984.

Kilder

Eksterne henvisninger 
 
 

Amerikanske film fra 1983
Engelsksprogede film
Julefilm fra USA
A Christmas Carol (film fra 2009)

A Christmas Carol er en amerikansk computeranimeret mørk fantasy- julefilm fra 2009, skrevet og instrueret af Robert Zemeckis. Den er baseret på Charles Dickens ' roman fra 1843 af samme navn og med Jim Carrey, Gary Oldman, Colin Firth, Bob Hoskins, Robin Wright Penn og Cary Elwes i hovedrollerne. Filmen blev produceret gennem processen med motion capture, en teknik brugt i Zemeckis' tidligere film The Polar Express og Beowulf . Det er Disneys tredje fortolkning af det klassiske eventyr efter Mickeys juleeventyr (1983) og The Muppet Christmas Carol (1992), og kun en af to film produceret af ImageMovers Digital .

Eksterne henvisninger 
 
 
 A Christmas Carol at The Big Cartoon DataBase
 
 
 

Disney tegnefilm
Film instrueret af Robert Zemeckis
Engelsksprogede film
Amerikanske film fra 2009
Julefilm fra USA
Støjskærm

En støjskærm er en konstruktion, der er placeret langs veje og lignende for at reducere gener fra trafikstøj fra biler, lastbiler og andre køretøjer.

Vejens udstyr
Lyd
PostNord Danmark Rundt 2022

Danmark Rundt 2022 (eller PostNord Danmark Rundt 2022 af sponsorårsager) var den 31. udgave af det danske etapeløb Danmark Rundt. Cykelløbets fem etaper blev kørt fra 16. august med start i Lillerød, til 20. august 2022 hvor det blev afsluttet i Vejle. De fem etaper blev præsenteret den 24. februar 2022. Løbet er en del af UCI ProSeries 2022.

For anden gang i løbets historie sluttede det som vanligt ikke på Sjælland, eller det var Frederiksberg eller Aarhus som var målby for den sidste etape. Der blev sluttet med en rundstrækning på de stejle stigninger i Vejle, hvor blandt andet Chr. Winthersvej og Kiddesvej skulle bestiges. En anden nyskabelse kom på 3. etape, hvor rytterne skulle ud på en knap 240 km lang rute, hvor der skulle køres på blandt andet 18 km grusvej på vej til målet i Herning.

I alt 21 hold, heriblandt syv fra UCI World Tour, stillede til start med hver syv ryttere. Af dem var der 47 danskere ud af de 145 startende fra 24 nationer. Det amerikanske hold Human Powered Health og norske  stillede kun med seks ryttere. Ved starten var Frederik Bjørn Sørensen fra  løbets yngste rytter med 19 år og 90 dage, mens Péter Kusztor () med 37 år og 232 dage var den ældste.

Franske Christophe Laporte fra  blev løbets samlede vinder, efter at han vandt løbets sidste etape. Magnus Sheffield () endte på andenpladsen, mens danske Mattias Skjelmose fra  kom ind på løbets tredjeplads. Laporte vandt også pointkonkurrencen, Sheffield vandt ungdomskonkurrencen, mens Rasmus Bøgh Wallin fra  for andet år i træk vandt bakkekonkurrencen og blev kåret til løbets mest angrebsivrige rytter.

Præmiepenge 
Der var samlet 73.515 euro i præmiepenge. 
Etaper
 Etapesejr: 3.615 euro.
 2. plads på etape: 1.805 euro.
 3. plads på etape: 905 euro. 
Trøjer
 150 euro for hver dag en rytter havde den blå førertrøje.
 100 euro for hver dag en rytter havde point-, bakke- og ungdomstrøjen. 
Klassement
 Samlet vinder af løbet: 9.040 euro.
 2. plads samlet: 4.515 euro.
 3. plads samlet: 2.265 euro.

Etaperne

1. etape

2. etape

3. etape

4. etape

5. etape

Samlet stilling

Pointkonkurrencen

Bakkekonkurrencen

Ungdomskonkurrencen

Holdkonkurrencen

Trøjernes fordeling gennem løbet

Hold og ryttere

Nationalitet på ryttere

Startliste

Referencer

Eksterne henvisninger 

 
 Pressemøde med rutepræsentation (YouTube), 24. februar 2022.
Beowulf (film)

Beowulf er en amerikansk film fra 2007 og filmen er instrueret af Robert Zemeckis

Skuespillere 
 Ray Winstone - Beowulf
 Anthony Hopkins - Kong Hrothgar
 John Malkovich - Unferth
 Robin Wright Penn - Dronning Wealtheow
 Brendan Gleeson - Wiglaf
 Crispin Glover - Grendel
 Alison Lohman - Ursula
 Angelina Jolie - Grendels mor
 Greg Ellis - Garmund
 Dominic Keating - Gamle Cain
 Rik Young - Eofor
 Charlotte Salt - Estrith
 Fredrik Hiller - Finn af Frisien

Eksterne henvisninger 
 

Amerikanske film fra 2007
Dramafilm fra USA
Fantasyfilm fra USA
Engelsksprogede film
Film der foregår i vikingetiden
Kommunalvalg i Haderslev Kommune 2021

Kommunalvalg i Haderslev Kommune 2021 afholdtes som del af Kommunal- og regionsrådsvalg i Danmark tirsdag den 16. november 2021. Der skulle vælges 31 medlemmer af kommunalbestyrelsen, og der krævedes 16 mandater for at danne et flertal.

Mads Skau(V) blev valgt som borgmester, Kjeld Thrane(C) som viceborgmester og Henrik Rønnow(A) som 2. viceborgmester på det konstituerende møde onsdag den 8. december 2021.

Resultat

Valgte medlemmer af kommunalbestyrelsen

Referencer 

Haderslev Kommune
Haderslev
Michael Vindfeldt

Michael Sønder Vindfeldt (født 22. december 1981 i Haderslev) er en dansk advokat og socialdemokratisk politiker, der siden 1. januar 2022 har været borgmester i Frederiksberg Kommune som den første socialdemokrat nogensinde. Hermed blev 112 års konservativt styre i kommunen afsluttet.

Michael Vindfeldt er matematisk student fra Munkensdam Amtsgymnasium i Kolding i 2001 og cand.jur. fra Københavns Universitet i 2008. Han har blandt arbejdet hos Kammeradvokaten og fra 2015 som partner i Sirius Advokater, hvor han var specialiseret i entrepriseret og lejeret. Han har pr. 2023 orlov fra denne stilling og har deponeret sin advokatbestalling.

Vindfeldt begyndte sin politiske løbebane i DSU. Han blev valgt til kommunalbestyrelsen i Frederiksberg første gang i 2005 og har været rådmand, dvs. medlem af magistraten, i kommunen siden 2014. Han blev 2. viceborgmester i april 2015 efter Katrine Lester som udtrådte af kommunalbestyrelsen.

I den offentlige debat har Michael Vindfeldt markeret sig som 'storby-socialdemokrat' og flere gange talt partiledelsen imod, blandt andet ved at gøre opmærksom på, at Socialdemokratiets vælgertab i byerne kan koste partiet magten. Han har også talt for, at socialdemokrater burde anerkende, at kultur ikke kun er håndbold og popmusik.

Vindfeldt er gift med Tildde, som han har to børn med.

Referencer 

Socialdemokrater fra Danmark
Viceborgmestre fra Socialdemokraterne
Rådmænd på Frederiksberg
Borgmestre i Danmark 2022-2025
Kommunalvalg i Odder Kommune 2021

Kommunalvalget i Odder Kommune 2021 afholdtes som del af kommunal- og regionsrådsvalg 2021 i Danmark tirsdag den 16. november 2021. Der skulle vælges 19 medlemmer af kommunalbestyrelsen, og der krævedes 10 mandater for at danne et flertal.

Resultat

Valgte medlemmer af kommunalbestyrelsen

Referencer 

Odder Kommune
Odder
Welsh Dragon

Welsh Dragon (, der betyder 'den røde drage') eller den walisiske drage er et heraldisk symbol, der optræder på Wales' flag.

Den ældste brug af en drage til at symbolisere Wales findes i Historia Brittonum, der er skrevet omkring år 829, men man antager at har været et populært symbol inden da, og at det har været brugt på kong Arthurs krigsflag og og andre af oldtidens keltiske ledere. Dets association med disse ledere, samt fund fr aarkæologi, litteratur og dokumenteret historie har ledt mange til at det er er en videreudvikling af et tidligere romersk-britisk symbol.

Under Tudordynastiet (der oprindeligt var af walisisk oprindelse) blev den røde drage brugt som en skjoldholder i den engelske krones våbenskjold.

Den røde drage ses ofte som et symbol på walisiske ting, og den bliver brugt af mange private og offentlige institutioner. Disse inkluderer den walisiske regering, den walisiske nationalforsamling Senedd, Visit Wales, adskillige lokale myndigheder inklusive Blaenau Gwent, Cardiff, Carmarthenshire, Rhondda Cynon Taf og Swansea, og sportsorganisationer som Football Association of Wales, Wrexham A.F.C., Newport Gwent Dragons og London Welsh RFC, mens "Dragens tunge" (Tafod y Ddraig) er symbol for Welsh Language Society. Welsh Dragon er også en af The Queen's Beasts.

Referencer

Eksterne henvisninger 

Overnaturlige væsner
Nationaldyr
Kultur i Wales
Julia Beck

Augusta Lovisa Julia Beck (født 20. december 1853 i Stockholm ; død 1935 i Vaucresson i Frankrig) var en svensk landskabsmaler og kalligraf.
Hun grundlagde sine færdigheder i kalligrafi ved at udføre diplomer og pragtbind i farens bogbindervirksomhed.

Den første uddannelse fik Julia Beck på Slöjdskolans kurser i trægravering, ornamentmaling og andet kunsthåndværk.
Hun blev optaget som elev ved Kunstakademiet i Stockholm og studerede dér 1872/73-78.

Beck malede i begyndelsen især portrætter, senere blev landskaber hendes foretrukne motiv.
1880 havde hun et selvportræt på Parisersalonen, og hun opholdt sig nogle somre i begyndelsen af 1880'erne med mange kolleger i kunstnerkolonien i Grez-sur-Loing lidt syd for Paris. 1888 slog hun sig ned i den lille by Vaucresson i nærheden af Paris, hvor hun døde 1935.

1934 modtog Beck den franske orden Ordre national de la Légion d'honneur (Æreslegionen)

Referencer

Eksterne henvisninger 
  Wikimedia Commons har flere filer relaterede til Julia Beck
 Julia beck hos Artnet.de med '163 Ergebnisse' pr. nov. 2021

Landskabsmalere
Portrætmalere
Malere fra Sverige
Personer fra Stockholm
Svenskere i 1800-tallet
Svenskere i 1900-tallet
Hårfin vandaks

Hårfin vandaks (Potamogeton trichoides) er en vandplante i planteslægten Vandaks (Potamogeton). Den er hjemmehørende i Europa og det vestlige Asien, hvor den vokser i kalkholdigt, normalt næringsrigt stående eller langsomt strømmende vand.

Beskrivelse 

Hårfin vandaks er en akvatisk flerårig plante, der hver vinter dør tilbage til et stort antal ukønnet producerede hvilelegemer kaldet turioner. Der er ingen jordstængler. Den producerer slanke, cylindriske eller let sammenpressede, forgrenede stængler, normalt mindre end en meter lange, men lejlighedsvis op til 2 m. De nedsænkede blade er lange og meget smalle, typisk 16–80 mm lange og 0,3–1 mm bred, hvor midterribben optager op til 70 % af bladets bredde nær bunden. De er stive og grønne bliver mørkere med alderen. Der er ingen flydende blade.
blomsterstanden er en kort spids på 3-5 blomster, der stammer fra vandet på en slank stamme.

Truet art 
Hårfin vandaks er i tilbagegang i Danmark og er forsvundet fra adskillige lokaliteter bl.a. på grund af forringet habitatkvalitet. Den er regnet som en truet art på den danske rødliste.

Kilder og henvisninger 

 

Vandaks-familien
Enikale

Enikale (; ; ; , også skrevet Yeni-Kale, Eni-Kale, Yeni-Kaleh og Yéni-Kaleb) er en ruin af en fæstning på kysten til Kertjstrædet ved byen Kertj på Krim.

Historie
Enikale blev opført af de osmanniske tyrkere mellem 1699 og 1706 på Kertj-halvøen, der tilhørte Krim-khanatet. Navnet Yenikale betyder Nye Borg på tyrkisk (yeni - ny, kale - borg, slot). Fæstningen blev bygget under ledelse af Goloppo, en italiener, der var konverteret til Islam. Flere franske ingeniører deltog i konstruktionen af fæstningen.

Enikale havde kraftige kanoner og er placeret på et vigtigt strategisk sted ved kysten til Kertjstrædet. Udover krudtkamre og arsenaler rummede fæstningen beboelsesbygninger, badefaciliteter og en moske. Omkring 800 tyrkere og 300 krimtatarer  var udstationeret ved fæstningen. Enikales svage punkt var manglen på drikkevand i området, så der måtte opføres en kilometer lang vandforsyning. Enikale var tillige residens for pashaen.

Under den russisk-tyrkiske krig i 1768–1774 invaderede den russiske hær Krim i sommeren 1771. Selvom der var kommer forstærkninger fra Osmannerriget forinden, besluttede tyrkerne af forlade Enikale. Russiske enheder under general Nikolaj Borzov indtog fæstningen den 21. juni 1771. Den tyrkiske kommandant Abaza Muhammad Pasha flygtede til Sinope i Anatolien, hvor den sultan Mustafa 3. henrettede ham som følge af den militære fiasko.

Ved Küçük Kaynarca-traktaten i 1774 overdrog sultanen Kertj og Enikale til Rusland. Fæstningen blev i 1800-tallet anvendt af Rusland som militærhospital. Efter 1880'erne var fæstningen forladt. 

Ruinen er i dag et turistmål.

Galleri

Referencer

Eksterne henvisninger

 Yenikale Fortress, Castles in Ukraine

Bygninger, konstruktioner og anlæg i Republikken Krim
Osmanniske Rige
Russisk-osmanniske krige
Rusland i 1700-tallet
Gianni Agnelli

Giovanni "Gianni" Agnelli, OMRI, OML, OMCA, CGVM, CMG (12. marts 1921 - 24. januar 2003), også kendt som L'Avvocato ("Advokaten"), var en italiensk industrimagnat og hovedaktionær i Fiat. Som leder af Fiat kontrollerede han 4,4 % af Italiens BNP, 3,1 % af landets industrielle arbejdsstyrke og 16,5 % af landets investering i industriel forskning. Han var den rigeste man i moderne italiensk historie.

Agnelli blev betragtet som havende en upåklagelig og let excentrisk tøjstil, der har haft indflydelse på både italiensk og international herremode. Han havde et stort antal jakkesæt fra Caraceni. Han var også kendt for at bære sit armbåndsur oven på sin skjortemanchet, hvilket bliver betragtet som et eksempel på sprezzatura.

Han blev dekoreret med Storkorset i Republikken Italiens fortjenstorden i 1967 og titlen Ridder for Arbejde (Cavaliere del lavoro) i 1977. Efter hans død i 2003 blev kontrollen over firmaet gradvist overgivet til hans barnebarn og arving John Elkann.

Referencer

Eksterne henvisninger 

Erhvervsfolk fra Italien
Fiat
Milliardærer
Caraceni

Caraceni er en italiensk skræddervirksomhed, der blev grundlagt i Rom i 1913 af Domenico Caraceni, der betegnes som fader til italiensk herremode.

På et tidspunkt i 1930'erne havde Domenico og hans familie forretninger i Rom, Milano og Paris. Forretningen i Paris blev drevet af Domenicos bror, Augusto, der lukkede forretningen, da Mussolini erklærede krig med Frankrig.

I dag drives flere virksomheder med navnet Caraceni. Den oprindelige butik har en lille forretning i Rom med en lille gruppe ansatte, der drives af Tommy og Guilio Caraceni, der er Domenicos nevøer. Der er tre grene i Milano, der alle er grundlagt af en anden gren af familien.

Kendte kunder 
Caraceni har fremstillet jakkesæt til en række kendte personer i løbet af årene inklusive Tyrone Power, Humphrey Bogart, Gary Cooper, Cary Grant, Yves Saint Laurent, Gianni Agnelli, Diego Granese, Sophia Loren og modedesigneren Valentino Garavani.

Caraceni-mærket er også kendt for at have fremstillet tøj til flere generation af konger af Grækenland og Italien, fyrsten af Wales, fyrst Rainier af Monaco samt de italienske premierminister Silvio Berlusconi og Aristotle Onassis.

Referencer 

Beklædningsvirksomheder fra Italien
Etableret i 1913
Langstilket filtrose

Langstilket filtrose (Rosa tomentosa), er en art af vildrose. Det er en busk, der vokser til omkring 3 meters højde. Den findes i Lilleasien, Kaukasus (hvor den måske ikke er hjemmehørende) og store dele af Europa: De britiske øer, Frankrig, Centraleuropa, det nordlige Spanien, Italien og Balkan (undtagen Grækenland). På de britiske øer kan den findes i levende hegn og skovkanter, og den blomstrer typisk mellem juni og juli. Længere mod syd, i Bulgarien, blomstrer den i maj.

I Danmark 
Nordgrænsen for artens naturlige udbredelse går gennem Danmark. Der er en lille bestand på Egholm i Limfjorden, men den er regnet som en truet art på den danske rødliste.

Kilder og henvisninger 
 

 

Rose
Beretning om belejringen af byen Rhodos

Beretning om belejringen af byen Rhodos (latin: Descriptio obsidionis urbis Rhodiæ) var en bog af Guillaume Caoursin om Rhodos' belejring 1480.
Bogen var en bestseller i datiden.
Den var en af de første trykte bøger i Danmark, trykt af Johann Snell på latin i Odense i 1482.
I 1508 udgav Gotfred af Ghemen en dansk oversættelse.
Værket handler om Rhodos' belejring 1480, der var et osmannisk angreb under Mehmed II.
Guillaume Caoursin var vicekansler på øen.
Teksten kan ses som et kristent propagandaskrift fra Johanniterordenen mod den muslimske jihad.

Udgaver 

De første bevarede udgaver blev trykt allerede i efteråret 1480,
hvor udgaver fra Venedig og Parma findes.
Senere på året i december 1480 blev den trykt i Brügge og Passau.
Parallelt hermed kom også en italiensk og tysk oversættelse.
En udgave fra 1481 blev formentlig trykt i Barcelona og året efter i 1482 findes en udgave fra Rom.
En udgave trykt i Ulm i 1496 har indsat en række træsnit der illustrerer dele af bogens handling.
Boston Public Librarys eksemplar af Ulm-udgaven er indskannet og gjort tilgængelig på Internet Archive.

Snell var kaldt til Danmark for at trykke Odense Stifts breviar, Breviarium Ottoniense.
Før han blev færdig med den opgave har Snell nok trykt Rhodos-beretningen.
Det kongelige Bibliotek betragter Rhodos-bogen som den første bog, der er trykt i Danmark.

En facsimileudgave af Det Kongelige Biblioteks eksemplar af Johan Snells udgave blev udgivet af Fynsafdelingen af Foreningen for Boghåndværk ved 500 året for den oprindelige udgivelse. Bogen indeholdt også en dansk oversættelse af Jacob Isager og træsnittene fra Ulm-udgaven.

Se også 
 Den danske Rimkrønike

Henvisninger 

Bøger
Litteratur fra middelalderen
Østbroen (borgerliste)

Østbroen er en borgerliste i Randers Kommune, som blev stiftet i foråret 2021. Østbroen stillede op til kommunalvalget den 16. november 2021 og fik 3.911 stemmer.

Valgresultatet gav listen to mandater, og ud af de opstillede ni kandidater blev spidskandidaten Erik Bo Andersen og Peter Møller Kjeldsen.

Opstilling 
Ifølge Østbroens hjemmeside, arbejder listen for "en Østbro med en komplet ringforbindelse, og at planerne om den såkaldte Klimabro med “en halv ringgade løsning” skal droppes". Listen blev grundlagt som reaktion på den såkaldte klimabro, som byrådet vedtog med et flertal på 28 ud af 31 byrådsmedlemmer. Beslutningen om at arbejde videre med en klimabro blev vedtaget af Randers' byråd den 6. november 2017.

Spidskandidaten Erik Bo Andersen blev valgt til byrådet med det næsthøjeste personlige stemmetal i kommunen på 1.658 stemmer. Østbroen blev dog ikke inkluderet i den konstitueringsaftale, som blev indgået på valgnatten.

Referencer 





Politik i Randers Kommune
Kommunalpolitik i Danmark